pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ. แนะประชาชนเดินทางช่วงวันหยุดยาว 13-17 ก.ค. เข้มป้องกันอุบัติเหตุ-โควิด 19
วันพุธที่ 13 กรกฎาคม 2565
สธ. แนะประชาชนเดินทางช่วงวันหยุดยาว 13-17  ก.ค. เข้มป้องกันอุบัติเหตุ-โควิด 19
กระทรวงสาธารณสุข ห่วงสุขภาพประชาชนช่วงวันหยุดยาว 13-17 กรกฎาคม นี้ เดินทางท่องเที่ยว/
กลับภูมิลําเนา เตรียมตัวล่วงหน้าก่อนเดินทาง ผู้ขับขี่งดดื่มเครื่องดื่มแอลกอฮอล์ คาดเข็มขัดนิรภัย สวมหมวกกันน็อค ป้องกันการบาดเจ็บจากอุบัติเหตุ พร้อมใช้หลัก 2U
กระทรวงสาธารณสุข ห่วงสุขภาพประชาชนช่วงวันหยุดยาว13-17 กรกฎาคม นี้ เดินทางท่องเที่ยว/กลับภูมิลําเนา เตรียมตัวล่วงหน้าก่อนเดินทาง ผู้ขับขี่งดดื่มเครื่องดื่มแอลกอฮอล์ คาดเข็มขัดนิรภัย สวมหมวกกันน็อค ป้องกันการบาดเจ็บจากอุบัติเหตุ พร้อมใช้หลัก 2U ป้องกันตนเองจากโควิด 19
วันนี้ (13 กรกฎาคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่าช่วงระหว่างวันที่ 13-17 กรกฎาคมนี้ ซึ่งเป็นวันหยุดยาวเนื่องในวันอาสาฬหบูชาและวันเข้าพรรษา คาดว่าจะมีประชาชนออกเดินทางท่องเที่ยว ทําบุญ และกลับภูมิลําเนาจํานวนมาก กระทรวงสาธารณสุขมีความห่วงใยประชาชนทั้งจากอุบัติเหตุทางถนนและโรคโควิด 19 จึงขอให้ผู้ที่จะเดินทางเตรียมการล่วงหน้า ศึกษาเส้นทางที่จะใช้ หากมีโรคประจําตัวขอให้เตรียมยาให้พร้อม สําหรับผู้ที่ทําหน้าที่ขับรถ ควรพักผ่อนให้เพียงพออย่างน้อย 8 ชั่วโมงก่อนเดินทาง งดดื่มเครื่องดื่มแอลกอฮอล์ทุกชนิด ไม่ควรกินยาแก้ไข้หวัดบางชนิดซึ่งจะทําให้เกิดอาการง่วงซึม นอกจากนี้ ควรคาดเข็มขัดนิรภัย/สวมหมอกกันน็อคทุกครั้งที่ขับขี่ รวมถึงสังเกตอาการตนเองก่อนเดินทางหากป่วยมีไข้ ไอ เจ็บคอ ให้ตรวจATK และหลีกเลี่ยงการเข้าใกล้ผู้สูงอายุ เพื่อป้องกันการนําเชื้อโควิด 19 ไปสู่คนในครอบครัว
นอกจากนี้ การไปร่วมกิจกรรมทําบุญทางศาสนาซึ่งอาจมีการรวมคนจํานวนมาก ขอให้ใช้มาตรการ2U คือ Universal Prevention มาตรการป้องกันโรคส่วนบุคคล เว้นระยะห่าง ล้างมือ หลีกเลี่ยงสถานที่แออัด หากต้องพบผู้อื่นให้สวมหน้ากากตลอดเวลาเพื่อลดความเสี่ยง ตรวจ ATK ทันที เมื่อมีอาการป่วย และ Universal Vaccination ฉีดวัคซีนโควิด 19 ให้ครบ 3 เข็ม และฉีดเข็มกระตุ้นทุก 4 เดือน เพื่อเพิ่มภูมิคุ้มกัน ช่วยลดอาการป่วยรุนแรงและลดการเสียชีวิตได้
********************************* 13 กรกฎาคม 2565
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 4 – 10 มีนาคม 2565
วันอาทิตย์ที่ 13 มีนาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 4 – 10 มีนาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 4 – 10 มีนาคม 2565 พบการกระทําผิด จํานวน 607 คดี คิดเป็นเงินค่าปรับ 8.98 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 4 – 10 มีนาคม 2565) พบว่ามีการกระทําผิด จํานวน 607 คดี คิดเป็นเงินค่าปรับ 8.98 ล้านบาท โดยแยกเป็น สุรา จํานวน 327 คดี ค่าปรับ 2.66 ล้านบาท ยาสูบ จํานวน 215 คดี ค่าปรับ 3.95 ล้านบาท ไพ่ จํานวน 10 คดี ค่าปรับ 0.13 ล้านบาท น้ํามันและผลิตภัณฑ์น้ํามัน จํานวน 13 คดี ค่าปรับ 0.25 ล้านบาท น้ําหอม จํานวน 4 คดี ค่าปรับ 0.11 ล้านบาท รถจักรยานยนต์ จํานวน 22 คดี ค่าปรับ 0.58 ล้านบาท และสินค้าอื่น ๆ จํานวน 16 คดี ค่าปรับ 1.30 ล้านบาท โดยมีของกลางแยกเป็นน้ําสุรา จํานวน 7,010.820 ลิตร ยาสูบ จํานวน 28,903 ซอง ไพ่ จํานวน 565 สํารับ น้ํามันและผลิตภัณฑ์น้ํามัน จํานวน 14,320.000 ลิตร น้ําหอม จํานวน 7,099 ขวด รถจักรยานยนต์ จํานวน 29 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 10 มีนาคม 2565 พบว่ามีการกระทําผิด จํานวน 12,275 คดี คิดเป็นเงินค่าปรับ 231.53 ล้านบาท โดยแยกเป็น สุรา จํานวน 6,474 คดี ค่าปรับ 59.85 ล้านบาท ยาสูบ จํานวน 4,340 คดี ค่าปรับ 115.03 ล้านบาท ไพ่ จํานวน 208 คดี ค่าปรับ 2.01 ล้านบาท น้ํามันและผลิตภัณฑ์น้ํามัน จํานวน 310 คดี ค่าปรับ 17.31 ล้านบาท น้ําหอม จํานวน 62 คดี ค่าปรับ 2.85 ล้านบาท รถจักรยานยนต์ จํานวน 601 คดี ค่าปรับ จํานวน 14.11 ล้านบาท และสินค้าอื่น ๆ จํานวน 280 คดี ค่าปรับ 20.37 ล้านบาท โดยมีของกลางแยกเป็นน้ําสุรา จํานวน 88,456.770 ลิตร ยาสูบ จํานวน 2,708,546 ซอง ไพ่ จํานวน 13,627 สํารับ น้ํามันและผลิตภัณฑ์น้ํามัน จํานวน 539,583.000 ลิตร น้ําหอม จํานวน 82,967 ขวด รถจักรยานยนต์ จํานวน 736 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/773-2565-4-10-2565-11
รัฐบาลไทย-ข่าวทำเนียบรัฐบาล-ก.แรงงาน ผนึกกำลัง มูลนิธิหัวใจบริสุทธิ์ มอบถุงยังชีพ เรือ และสุขาเคลื่อนที่ช่วยผู้ประสบอุทกภัยชุมชนบางบาล จ.พระนครศรีอยุธยา
วันจันทร์ที่ 8 พฤศจิกายน 2564
ก.แรงงาน ผนึกกําลัง มูลนิธิหัวใจบริสุทธิ์ มอบถุงยังชีพ เรือ และสุขาเคลื่อนที่ช่วยผู้ประสบอุทกภัยชุมชนบางบาล จ.พระนครศรีอยุธยา
ก.แรงงาน ผนึกกําลัง มูลนิธิหัวใจบริสุทธิ์ มอบถุงยังชีพ เรือ และสุขาเคลื่อนที่ช่วยผู้ประสบอุทกภัยชุมชนบางบาล จ.พระนครศรีอยุธยา
เมื่อวันที่8พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)ลงพื้นที่มอบสุขาเคลื่อนที่ให้แก่ประชาชนที่ได้รับผลกระทบจากอุทกภัยจํานวน20ชุดถุงยังชีพจํานวน200ชุดและเรือ4ลําแก่ตําบลบางไทร2ลําและตําบลบางชะนี2ลําเพื่อช่วยเหลือผู้ประสบอุทกภัยในพื้นที่อําเภอบางบาลจังหวัดพระนครศรีอยุธยาโดยมีนางสาวกุลพรภัสร์วงศ์มาจารภิญญาประธานกิตติมศักดิ์มูลนิธิหัวใจบริสุทธิ์นายสมยศเกษสุวรรณนายอําเภอบางบาลนายกนกศักดิ์แดงใบกํานันตําบลบางชะนีพร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดพระนครศรีอยุธยาเข้าร่วมในครั้งนี้ด้วยโดยนางธิวัลรัตน์กล่าวว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมซึ่งกระทรวงแรงงานภายใต้การกํากับดูแลของพล.อ.ประวิตรวงษ์สุวรรณรองนายกรัฐมนตรีได้มีความห่วงใยผู้ประสบอุทกภัยจึงสั่งการให้ทุกหน่วยงานลงพื้นที่ช่วยเหลือผู้ประสบอุทกภัยตามภารกิจและในวันนี้ท่านสุชาติชมกลิ่นรัฐมนตรีว่าการกระทรวงแรงงานมอบหมายให้ดิฉันและท่านโฆษกลงพื้นที่จังหวัดพระนครศรีอยุธยาร่วมกับประธานที่ปรึกษามูลนิธิหัวใจบริสุทธิ์มามอบสุขาเคลื่อนที่เรือและถุงยังชีพเพื่อบรรเทาความเดือดร้อนแก่ชาวบ้านที่ประสบอุทกภัยณศาลาอเนกประสงค์หมู่ที่3ตําบลบางชะนีอําเภอบางบาลจังหวัดพระนครศรีอยุธยา
นางธิวัลรัตน์กล่าวต่อว่าท่านสุชาติชมกลิ่นรัฐมนตรีว่าการกระทรวงแรงงานได้ฝากความห่วงใยและให้กําลังใจมายังพี่น้องผู้ใช้แรงงานและชาวบ้านทุกคนที่ประสบอุทกภัยในนามรัฐบาลกระทรวงแรงงานและต้องขอขอบคุณภาคีเครือข่ายอย่างมูลนิธิหัวใจบริสุทธิ์ที่ได้สนับสนุนความช่วยเหลือเพื่อบรรเทาความเดือดร้อนแก่พี่น้องประชาชนในวันนี้ในส่วนมาตรการความช่วยเหลือของกระทรวงแรงงานภายหลังจากน้ําลดกรมพัฒนาฝีมือแรงงานเตรียมจัดฝึกอบรมให้ความรู้แก่ผู้ประสบภัยน้ําท่วมอาทิหลักสูตรช่างซ่อมอุปกรณ์และเครื่องใช้ไฟฟ้าภายในบ้านเพื่อให้ผู้ประสบภัยสามารถซ่อมอุปกรณ์หรือเครื่องใช้ภายในบ้านที่ถูกน้ําท่วมได้ก็จะช่วยให้ผู้อบรมได้ทั้งความรู้และประหยัดค่าใช้จ่ายไม่ต้องส่งซ่อมหรือจัดซื้อใหม่และการฝึกอบรมสาขาช่างซ่อมเครื่องยนต์เล็กเพื่อการเกษตรสาขาช่างก่ออิฐ-ฉาบปูนสาขาช่างปูกระเบื้องเป็นต้นสํานักงานจัดหางานจังหวัดให้บริการจัดหางานและส่งเสริมการประกอบอาชีพสํานักงานแรงงานจังหวัดจะจัดโครงการจ้างงานเร่งด่วนและพัฒนาทักษะฝีมือโดยสนับสนุนค่าตอบแทนรวมถึงวัสดุอุปกรณ์ฝึกอาชีพเพื่อให้ประชาชนมีรายได้อย่างต่อเนื่องสํานักงานสวัสดิการและคุ้มครองแรงงานจังหวัดจะให้คําปรึกษาด้านสิทธิตามกฎหมายคุ้มครองแรงงานนอกจากนี้สํานักงานประกันสังคมจังหวัดดูแลสิทธิประโยชน์ให้แก่ผู้ประสบภัยเรื่องสิทธิประกันสังคมจัดทีมแพทย์และพยาบาลร่วมกับโรงพยาบาลในเครือข่ายให้บริการตรวจรักษาเบื้องต้นในพื้นที่ที่ได้รับผลกระทบเป็นต้น
+++++++++++++++++++
กองเผยแพร่และประชาสัมพันธ์
8พฤศจิกายน2564
รัฐบาลไทย-ข่าวทำเนียบรัฐบาล-ครม.รับทราบภาพรวมการเบิกจ่ายเงินประจำปีงบประมาณ 2565 จนถึงวันที่ 31 ธันวาคม 2564 มีการเบิกจ่ายแล้วจำนวน 1,306,123 ล้านบาท จากวงเงินงบประมาณรายจ่ายรวม 3,100,000 ล้านบาท
วันอังคารที่ 29 มีนาคม 2565
ครม.รับทราบภาพรวมการเบิกจ่ายเงินประจําปีงบประมาณ 2565 จนถึงวันที่ 31 ธันวาคม 2564 มีการเบิกจ่ายแล้วจํานวน 1,306,123 ล้านบาท จากวงเงินงบประมาณรายจ่ายรวม 3,100,000 ล้านบาท
ครม.รับทราบภาพรวมการเบิกจ่ายเงินประจําปีงบประมาณ 2565 จนถึงวันที่ 31 ธันวาคม 2564 มีการเบิกจ่ายแล้วจํานวน 1,306,123 ล้านบาท จากวงเงินงบประมาณรายจ่ายรวม 3,100,000 ล้านบาท คิดเป็นร้อยละ 31.73
วันที่ 29 มีนาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) รับทราบผลการประชุมคณะกรรมการติดตามแร่งรัดการเบิกจ่ายงบประมาณและการใช้จ่ายภาครัฐครั้งที่ 1/2565 เมื่อวันที่ 26 มกราคม 2565 โดยพบว่า ภาพรวมการเบิกจ่ายเงินประจําปีงบประมาณ 2565 ตั้งแต่ต้นปีงบประมาณจนถึงวันที่ 31 ธันวาคม 2564 มีการเบิกจ่ายแล้วจํานวน 1,306,123 ล้านบาท จากวงเงินงบประมาณรายจ่ายรวม 3,100,000 ล้านบาท หรือคิดเป็นร้อยละ 31.73 แยกเป็น งบกันไว้เบิกเหลื่อมปี จํานวน 237,241 ล้านบาท เบิกจ่ายแล้ว 75,530 ล้านบาท คิดเป็นร้อยละ 31.84, เงินลงทุนของรัฐวิสาหกิจจํานวน 287,439 ล้านบาท เบิกจ่ายแล้ว 53,269 ล้านบาท คิดเป็นร้อยละ 18.53
ขณะที่โครงการภายใต้พระราชกําหนดให้อํานาจกระทรวงการคลังกู้เงินเพื่อแก้ไข เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ.2563 (กรอบวงเงิน 1 ล้านล้านบาท)จํานวน 88,408 ล้านบาท เบิกจ่ายแล้ว 73,877 ล้านบาท คิดเป็นร้อยละ 83.56 และโครงการภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ.2564 (กรอบวงเงิน 500,000 ล้านบาท) จํานวน 191,441 ล้านบาท เบิกจ่ายแล้ว 119,833 ล้านบาท คิดเป็นร้อยละ 62.60
ทั้งนี้ในปีงบประมาณ 2565 มีโครงการลงทุนโครงสร้างพื้นฐานขนาดใหญ่มูลค่าโครงการตั้งแต่ 1,000 ล้านบาทขึ้นไปรวม 102 โครงการ มีมูลค่าโครงการทั้งหมด 2.51 ล้านล้านบาท เบิกจ่ายแล้ว 35,418 ล้านบาท คิดเป็นร้อยละ 18.37 ของแผนการใช้จ่ายเงิน ส่วนผลการเบิกจ่ายงบประมาณรายจ่ายลงทุน กระทรวงที่มีผลการเบิกจ่ายสูงสุด ได้แก่ กระทรวงการอุดมศึกษา วิทยาศาสตร์ วิจัยและนวัตกรรม กระทรวงการคลัง สํานักนายกรัฐมนตรี และกระทรวงการพัฒนาสังคมและความมั่นคงของมนุษย์ ส่วนกระทรวงที่มีผลการเบิกจ่ายต่ําสุด ได้แก่ กระทรวงศึกษาธิการ กระทรวงแรงงาน กระทรวงทรัพยากรธรรมชาติและสิ่งแวดล้อม และกระทรวงมหาดไทย
รัฐบาลไทย-ข่าวทำเนียบรัฐบาล-อนุทินนำทีมไทยเข้าร่วมประชุมสมัชชาอนามัยโลก สมัยที่ 75
วันอาทิตย์ที่ 22 พฤษภาคม 2565
อนุทินนําทีมไทยเข้าร่วมประชุมสมัชชาอนามัยโลก สมัยที่ 75
รองนายกรัฐมนตรี และรัฐมนตรีว่าการกระทรวงสาธารณสุข นําทีมไทยร่วมการประชุมสมัชชาอนามัยโลก สมัยที่ 75 ณ นครเจนีวา สมาพันธรัฐสวิส เตรียมกล่าวถ้อยแถลง พร้อมหารือทวิภาคีกระชับความร่วมมือด้านสาธารณสุขกับนานาประเทศ
รองนายกรัฐมนตรี และรัฐมนตรีว่าการกระทรวงสาธารณสุข นําทีมไทยร่วมการประชุมสมัชชาอนามัยโลก สมัยที่ 75 ณ นครเจนีวา สมาพันธรัฐสวิส เตรียมกล่าวถ้อยแถลง พร้อมหารือทวิภาคีกระชับความร่วมมือด้านสาธารณสุขกับนานาประเทศ
วันที่ 22 พฤษภาคม 2565 นายอนุทิน ชาญวีระกูล รองนายกรัฐมนตรี และรัฐมนตรีว่าการกระทรวงสาธารณสุข เป็นหัวหน้าคณะผู้แทนไทย เดินทางเข้าร่วมการประชุมสมัชชาอนามัยโลก สมัยที่ 75 ระหว่างวันที่ 22-28 พฤษภาคม 2563 ณ นครเจนีวา สมาพันธรัฐสวิส
นายอนุทิน กล่าวว่า การประชุมสมัชชาอนามัยโลก สมัยที่ 75 นี้ มีวาระที่สําคัญ เช่น การเลือกตั้งผู้อํานวยการใหญ่ องค์การอนามัยโลก การเตรียมความพร้อมและการรับมือกับภัยฉุกเฉินด้านสาธารณสุข การดําเนินการตามปฏิญญาทางการเมืองของการประชุมระดับสูงของสมัชชาสหประชาชาติ ว่าด้วยการป้องกันและควบคุมโรคไม่ติดต่อ บุคลากรด้านสุขภาพ ความยั่งยืนด้านงบประมาณขององค์การอนามัยโลก เป็นต้น โดยตนจะกล่าวถ้อยแถลงในหัวข้อHealth for Peace and Peace for Health ในฐานะหัวหน้าคณะผู้แทนไทย ในวันที่ 23 พฤษภาคม และกล่าวแสดงท่าทีในนามของประเทศสมาชิกองค์การอนามัยโลกภูมิภาคเอเชียตะวันออกเฉียงใต้ ในวาระการเลือกตั้งผู้อํานวยการใหญ่องค์การอนามัยโลกในวันที่ 24 พฤษภาคมด้วย
นอกจากนี้ ในระหว่างการประชุม จะมีการหารือทวิภาคีกับรัฐมนตรีว่าการกระทรวงสาธารณสุขบังกลาเทศ มาเลเซีย คาซัคสถาน และเนปาล เพื่อกระชับความร่วมมือด้านสาธารณสุขระหว่างกัน รวมทั้งพบหารือกับผู้อํานวยการใหญ่องค์การอนามัยโลก และผู้อํานวยการองค์การอนามัยโลกสํานักงานภูมิภาคเอเชียตะวันออกเฉียงใต้เพื่อหารือการดําเนินงานขององค์การอนามัยโลกโดยเฉพาะประเด็นที่ประเทศไทยเข้าร่วมและได้รับการสนับสนุน
ทั้งนี้ การประชุมสมัชชาอนามัยโลก จัดขึ้นเป็นประจําในเดือนพฤษภาคมของทุกปี เพื่อพิจารณาประเด็นสําคัญด้านสุขภาพ โดยมีประเทศสมาชิกขององค์การอนามัยโลกทั้ง 194 ประเทศเข้าร่วมการประชุม ซึ่งการประชุมในปีนี้เป็นครั้งแรกที่ประเทศสมาชิกมาร่วมประชุมแบบพบหน้ากัน หลังจากที่มีการจัดการประชุมผ่านระบบออนไลน์ในช่วง 2 ปีที่ผ่านมา
******************************************* 22 พฤษภาคม 2565
รัฐบาลไทย-ข่าวทำเนียบรัฐบาล-รมต.อนุชา ลงพื้นที่ชัยนาท Kick off ปรับปรุงระบบไฟฟ้าลงดินถนนสายหลัก ตามโครงการ 1 จังหวัด 1 ถนน เฉลิมพระเกียรติฯ สร้างเมืองชัยนาทน่าอยู่
วันจันทร์ที่ 23 พฤษภาคม 2565
รมต.อนุชา ลงพื้นที่ชัยนาท Kick off ปรับปรุงระบบไฟฟ้าลงดินถนนสายหลัก ตามโครงการ 1 จังหวัด 1 ถนน เฉลิมพระเกียรติฯ  สร้างเมืองชัยนาทน่าอยู่
รมต.อนุชา ลงพื้นที่ชัยนาท Kick off ปรับปรุงระบบไฟฟ้าลงดินถนนสายหลัก ตามโครงการ 1 จังหวัด 1 ถนน เฉลิมพระเกียรติฯ  สร้างเมืองชัยนาทน่าอยู่
วันนี้ (23 พฤษภาคม 2565) เวลา 09.00 น. ที่บริเวณหน้าแขวงทางหลวงชัยนาท อ.เมือง จ.ชัยนาท นายอนุชา นาคาศัย รัฐมนตรีประจําสํานักนายกรัฐมนตรี เป็นประธานเปิดงาน Kick off งานปรับปรุงระบบไฟฟ้าเป็นเคเบิลใต้ดิน ตามโครงการ 1 จังหวัด 1 ถนนเพื่อเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พระบาทสมเด็จพระวชิรเกล้าเจ้าอยู่หัว โดยมี นายรังสรรค์ ตันเจริญ ผู้ว่าราชการจังหวัดชัยนาท นายจรรยา วัฒนกุล รองผู้ว่าการสายงานการไฟฟ้าภาค 1 การไฟฟ้าส่วนภูมิภาค และหัวหน้าส่วนราชการจังหวัดชัยนาทร่วมให้การต้อนรับและร่วมกิจกรรม
รัฐมนตรีประจําสํานักนายกรัฐมนตรี กล่าวว่า การแก้ปัญหาความไม่เป็นระเบียบเรียบร้อยของสายไฟฟ้าและการสื่อสารบนเสาไฟฟ้า เป็นปัญหาระดับชาติที่มีมายาวนาน โครงการนี้จะช่วยให้ถนนหนทางมีระเบียบ เสริมสร้างทัศนียภาพให้สวยงาม สร้างเมืองให้น่าอยู่ เพราะถนนพหลโยธิน ถือเป็นเส้นทางคมนาคมหลักของ จ.ชัยนาท และบริเวณนี้ยังเป็นที่ตั้งของสถานที่สําคัญของจังหวัดหลายแห่ง ทั้งนี้ การนําสายไฟฟ้าลงใต้ดินจะพัฒนาเสถียรภาพ และประสิทธิภาพของระบบไฟฟ้าให้มีความมั่นคงรองรับความต้องการใช้ไฟฟ้าของภาคธุรกิจและหน่วยงานเอกชนในพื้นที่ ตลอดจนช่วยเพิ่มความปลอดภัยให้กับประชาชนในพื้นที่ตามนโยบายของ พลเอก ประยุทธ์ จันทร์โอชา นายกรัฐมนตรี ที่ได้มีนโยบายสั่งการให้เร่งดําเนินการนําสายไฟฟ้าลงดิน อย่างไรก็ตาม การสร้างบ้านเมืองให้น่าอยู่ สวยงาม ไม่เพียงแค่การปรับปรุงโครงสร้างพื้นฐานเท่านั้น ประชาชนใน จ.ชัยนาทต้องมีความร่วมมือกันรักษาและหวงแหนทรัพยากรในจังหวัด ร่วมช่วยกันสร้างเมืองชัยนาทให้เป็นระเบียบเรียบร้อย น่าอยู่ น่าเที่ยวต่อไป
สําหรับโครงการ 1 จังหวัด 1 ถนนเพื่อเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พระบาทสมเด็จพระวชิรเกล้าเจ้าอยู่หัว เป็นโครงการที่กระทรวงมหาดไทย มีมติให้ดําเนินงานตามแผนงานขับเคลื่อนโครงการ 1 จังหวัด 1 ถนนเฉลิมพระเกียรติฯ โดยได้รับการสนับสนุนจากการไฟฟ้าส่วนภูมิภาคในการดําเนินโครงการ และวางแผนการจัดระเบียบสายไฟฟ้า นําสายไฟฟ้าลงใต้ดิน และการติดตั้งไฟส่องสว่าง สําหรับจังหวัดชัยนาท ไฟฟ้าส่วนภูมิภาคจังหวัดชัยนาท ได้รับมอบหมายให้ดําเนินการปรับปรุงระบบไฟฟ้าเป็นเคเบิ้ลใต้ดินตาม จํานวน 1 เส้นทาง คือ ถนนพหลโยธิน ตั้งแต่สี่แยกแขวงการทางถึงสถานีขนส่งผู้โดยสารชัยนาท (แห่งใหม่) เป็นระยะทาง 1 กิโลเมตร ซึ่งเป็นเส้นทางเดียวกันกับถนนเฉลิมพระเกียรติของจังหวัดชัยนาท และเป็นเส้นทางหลักในการสัญจรของจังหวัด
--------------------------
รัฐบาลไทย-ข่าวทำเนียบรัฐบาล-กรมการขนส่งทางราง เน้นย้ำเรื่องมาตรการรองรับการเดินทางระบบขนส่งทางราง ในช่วงวันสุดท้ายของเทศกาลวันสงกรานต์ 65
วันอาทิตย์ที่ 17 เมษายน 2565
กรมการขนส่งทางราง เน้นย้ําเรื่องมาตรการรองรับการเดินทางระบบขนส่งทางราง ในช่วงวันสุดท้ายของเทศกาลวันสงกรานต์ 65
...
กรมการขนส่งทางราง เน้นย้ําเรื่องมาตรการรองรับการเดินทางระบบขนส่งทางราง ในช่วงวันสุดท้ายของเทศกาลวันสงกรานต์ 65นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม เปิดเผยว่า เมื่อวันที่ 16 เมษายน 2565 ซึ่งเป็นวันก่อนวันสุดท้ายของการหยุดยาวช่วงเทศกาลสงกรานต์ 2565 มีประชาชนทะยอยเดินทางกลับเข้ากรุงเทพฯ และปริมณฑล เป็นจํานวนมาก จากตัวเลขผู้ใช้บริการรถไฟระหว่างเมืองมีจํานวนกว่า 4.1 หมื่นคน โดยส่วนใหญ่จะเป็นผู้โดยสารขาเข้าจากต่างจังหวัด ส่วนหนึ่งอาจเป็นเพราะต้องการกลับมาพักผ่อนก่อนเข้าสู่ช่วงการทํางานตามปกติ ซึ่งถือเป็นเรื่องที่ดีเนื่องจากเป็นการช่วยกันลดความหนาแน่นของการใช้บริการระบบขนส่งทางรางเพื่อไม่ให้เกิดการแพร่ระบาดของโรคติดเชื้อไวรัส COVID-19
สําหรับวันนี้ 17 เมษายน 2565 ซึ่งเป็นวันสุดท้ายของการหยุดช่วงเทศกาลสงกรานต์ กรมการขนส่งทางราง (ขร.) คาดว่า จะมีประชาชนยังคงใช้บริการระบบขนส่งทางรางเดินทางกลับเข้ามากันตลอดทั้งวัน และอาจยาวไปจนถึงช่วงค่ํา ขร. จึงขอฝากหน่วยงานผู้ให้บริการระบบขนส่งทางรางดําเนินการตามมาตรการแผนอํานวยความสะดวกและความปลอดภัยรองรับการเดินทางระบบขนส่งทางราง เช่น การเพิ่มความถี่ขบวนรถในชั่วโมงเร่งด่วนและเพิ่มขบวนรถพิเศษช่วยการโดยสาร โดยในวันนี้มีการขบวนทั้งหมด 5 ขบวน แบ่งเป็น ขาเข้า 4 ขบวน ได้แก่เส้นทาง เชียงใหม่ - กรุงเทพ อุบลราชธานี - กรุงเทพ ศิลาอาสน์ - กรุงเทพ อุดรธานี - กรุงเทพ และขาออก 1 ขบวน ได้แก่ กรุงเทพ - อุบลราชธานี รวมทั้งขยายเวลาการจําหน่ายตั๋วเดินทาง จัดเจ้าหน้าที่ตรวจสอบเส้นทางเดินรถ จุดตัดทางถนนและทางรถไฟ เพื่อป้องกันการเกิดอุบัติเหตุต่าง ๆ รวมทั้งประสานขอให้เพิ่มเจ้าหน้าที่ตํารวจรถไฟ เจ้าหน้าที่รักษาความปลอดภัย และสุนัขตํารวจ K-9 เพื่อรักษาความปลอดภัยและอํานวยความสะดวกให้กับประชาชนที่เดินทาง เพิ่มรอบการทําความสะอาดเพื่อป้องกันการแพร่ระบาด รวมถึงเพื่อความสะดวก รวดเร็ว และปลอดภัยในการเดินทาง
ทั้งนี้ ขร. ขอความร่วมมือจากประชาชนผู้ใช้บริการในการล้างมือด้วยเจลแอลกอฮอล์ สวมหน้ากากอนามัยตลอดการเดินทาง ตรวจวัดอุณหภูมิก่อนและระหว่างใช้บริการระบบขนส่งทางราง รวมถึงการสแกนแอปพลิเคชัน "ไทยชนะ" ก่อนและหลังการใช้บริการ รวมถึงการมีน้ําใจให้กับผู้ร่วมเดินทาง ไม่สร้างความเดือดร้อนหรือสิ่งรบกวนต่อผู้โดยสารท่านอื่นต่อไป
รัฐบาลไทย-ข่าวทำเนียบรัฐบาล-เริ่มแล้ววันนี้! บังคับใช้กฎหมายคุ้มครองข้อมูลส่วนบุคคล
วันพุธที่ 1 มิถุนายน 2565
เริ่มแล้ววันนี้! บังคับใช้กฎหมายคุ้มครองข้อมูลส่วนบุคคล
.....
วันนี้ (1 มิ.ย. 65) ถือเป็นวันแรกที่ PDPA (Personal Data Protection Act) หรือ พ.ร.บ.คุ้มครองข้อมูลส่วนบุคคล พ.ศ. 2562 มีผลบังคับใช้ เพื่อใช้คุ้มครองข้อมูลส่วนบุคคลให้มีความปลอดภัย ไม่ให้ถูกจัดเก็บหรือนําไปใช้โดยไม่ได้แจ้งทราบ หรือได้รับความยินยอมจากเจ้าของข้อมูลก่อน
.
นับว่าเป็นกฎหมายที่ทุกคนควรทราบและตระหนักรู้ถึงสิทธิในข้อมูลส่วนบุคคล โดยเฉพาะอย่างยิ่งองค์กร ห้างร้าน หรือแพลตฟอร์มต่าง ๆ ที่มีการเก็บข้อมูลส่วนบุคคล ทั้งในรูปแบบออฟไลน์ หรือออนไลน์ หากมีการเก็บข้อมูลโดยไม่ถูกต้อง อาจมีความผิดตามกฎหมายนี้ได้
.
อ่าน พ.ร.บ. คุ้มครองข้อมูลส่วนบุคคลฯ ฉบับเต็ม คลิกhttp://www.ratchakitcha.soc.go.th/.../2562/A/069/T_0052.PDF
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษก กสร. ออกโรงแจงเลิกจ้างลูกจ้างเพราะเหตุมีครรภ์ มีโทษจำคุกไม่เกิน 6 เดือน หรือปรับไม่เกิน 1 แสนบาท หรือทั้งจำทั้งปรับ
วันศุกร์ที่ 17 กันยายน 2564
โฆษก กสร. ออกโรงแจงเลิกจ้างลูกจ้างเพราะเหตุมีครรภ์ มีโทษจําคุกไม่เกิน 6 เดือน หรือปรับไม่เกิน 1 แสนบาท หรือทั้งจําทั้งปรับ
กรมสวัสดิการและคุ้มครองแรงงานชี้แจงข้อสงสัยกรณีนายจ้างเลิกจ้างลูกจ้างเพราะเหตุมีครรภ์ ถือว่านายจ้างมีความผิดตามพระราชบัญญัติคุ้มครองแรงงาน พ.ศ.2541 มีโทษจําคุกไม่เกิน 6 เดือน หรือปรับไม่เกิน 1 แสนบาท หรือทั้งจําทั้งปรับ
นางโสภา เกียรตินิรชา โฆษกกรมสวัสดิการและคุ้มครองแรงงานกล่าวว่า ตามที่มีข่าวกรณีลูกจ้างหญิงร้องเรียนว่า นายจ้างเลิกจ้างเพราะเหตุมีครรภ์ และนายจ้างไม่จ่ายค่าจ้าง ค่าจ้างแทนการบอกกล่าวล่วงหน้า ค่าชดเชย และค่าเสียหายจากการเลิกจ้างไม่เป็นธรรม นั้น กรมสวัสดิการและคุ้มครองแรงงานได้มอบหมายให้สํานักงานสวัสดิการและคุ้มครองแรงงานจังหวัดนนทบุรี (สสค.นนทบุรี) ดําเนินการตรวจสอบข้อเท็จจริงพบว่าลูกจ้างได้ยื่นคําร้องต่อพนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 5 (สรพ.5) เมื่อวันที่ 14 กันยายน 2564 ว่าบริษัทเลิกจ้างเพราะเหตุมีการตั้งครรภ์ และลูกจ้างผู้ร้องมีความประสงค์เรียกร้องเงินตามกฎหมาย ได้แก่ ค่าจ้างจากการทํางาน ค่าจ้างแทนการบอกกล่าวล่วงหน้า ค่าชดเชย และค่าเสียหายจากการเลิกจ้างไม่เป็นธรรม โดยสรพ.5 ได้ส่งคําร้องให้ สสค.นนทบุรี ดําเนินการเนื่องจากเป็นที่ตั้งของสถานประกอบกิจการ โดยพนักงานตรวจแรงงานได้สอบข้อเท็จจริงในส่วนของลูกจ้างและรวบรวมหลักฐานเอกสารและจะเรียกนายจ้างมาให้ข้อเท็จจริงเพื่อดําเนินการต่อไป หากปรากฏว่านายจ้างเลิกจ้างเพราะเหตุมีครรภ์จริง ถือว่านายจ้างกระทําความผิดฐานฝ่าฝืนพระราชบัญญัติคุ้มครองแรงงาน พ.ศ.2541 มาตรา 43 ที่ห้ามมิให้นายจ้างเลิกจ้างลูกจ้างซึ่งเป็นหญิงเพราะเหตุมีครรภ์ พนักงานตรวจแรงงานจะมีคําสั่งให้นายจ้างจ่ายค่าจ้าง ค่าจ้างแทนการบอกกล่าวล่วงหน้าและค่าชดเชย ภายใน 30 วันนับแต่วันที่ได้รับคําสั่ง หากนายจ้างไม่ปฏิบัติตามและไม่นําคดีขึ้นสู่ศาลถือว่านายจ้างได้กระทําความผิดอาญา ต้องระวางโทษจําคุกไม่เกิน 6 เดือน หรือปรับไม่เกิน 100,000 บาท
หรือทั้งจําทั้งปรับ และกรณีไม่ปฏิบัติตามคําสั่งพนักงานตรวจแรงงานต้องระวางโทษจําคุกไม่เกิน 1 ปีหรือปรับไม่เกิน 20,000 บาท หรือทั้งจําทั้งปรับอีกด้วย
โฆษก กสร.กล่าวเพิ่มเติมว่า กฎหมายคุ้มครองแรงงานได้กําหนดให้นายจ้างต้องปฏิบัติต่อลูกจ้างหญิงมีครรภ์เป็นพิเศษ ได้แก่ การกําหนดลักษณะงานบางประเภทที่ห้ามมิให้ลูกจ้างหญิงมีครรภ์ทํางาน เช่น งานเกี่ยวกับเครื่องจักรหรือเครื่องยนต์ที่มีความสั่นสะเทือน งานขับเคลื่อนหรือติดไปกับยานพาหนะ งานยก แบก หาม หาบ ทูนลากหรือเข็นของหนักเกิน 15 กิโลกรัม หรืองานที่ทําในเรือ เป็นต้น รวมไปถึงการกําหนดห้ามมิให้นายจ้างให้ลูกจ้างหญิงซึ่งมีครรภ์ทํางานในระหว่างเวลา 22.00 น. ถึง 06.00 น. เนื่องจากหญิงมีครรภ์ต้องได้รับการพักผ่อนในเวลาที่เหมาะสมและเพียงพอ และต้องไม่ให้ลูกจ้างหญิงมีครรภ์ทํางานล่วงเวลาหรือทํางานในวันหยุดเว้นแต่จะเป็นกรณีที่ลูกจ้างหญิงมีครรภ์ทํางานในตําแหน่งผู้บริหารงานวิชาการ งานธุรการ หรืองานเกี่ยวกับการเงินหรือบัญชีนายจ้างอาจจะให้ลูกจ้างหญิงมีครรภ์ทํางานล่วงเวลาได้เท่าที่ไม่กระทบต่อสุขภาพของลูกจ้างหญิงมีครรภ์โดยต้องได้รับความยินยอมจากลูกจ้างก่อนเป็นคราว ๆ ไป
รัฐบาลไทย-ข่าวทำเนียบรัฐบาล-นายกฯ ชื่นชมผลงานนักกีฬาอีสปอร์ตเกมส์
วันจันทร์ที่ 30 พฤษภาคม 2565
นายกฯ ชื่นชมผลงานนักกีฬาอีสปอร์ตเกมส์
นายกฯ ชื่นชมผลงานนักกีฬาอีสปอร์ตเกมส์
รมว.ดีอีเอส นําทัพนักกีฬาอีสปอร์ตพร้อมคณะผู้ฝึกสอนเข้าพบนายกฯ ทําเนียบรัฐบาล หลังคว้ารางวัลซีเกมส์ ณ ประเทศเวียดนาม และรางวัลแชมป์โลกจากการแข่งขัน Free Fire World Series (FFWS) 2022 ณ ประเทศสิงคโปร์
วันนี้ (30 พ.ค. 65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ได้นําคณะผู้เกี่ยวข้องกับการนําพากีฬาอีสปอร์ตของไทย สู่การคว้ารางวัลระดับสากล เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล โดยคณะบุคคลดังกล่าว ได้แก่ นายสันติ โหลทอง นายกสมาคมกีฬาอีสปอร์ตแห่งประเทศไทย คณะผู้ฝึกสอนและนักกีฬาอีสปอร์ตทีมชาติไทยที่ได้รับรางวัลจากการแข่งขันกีฬาซีเกมส์ ณ ประเทศเวียดนาม ระหว่างวันที่ 13-22 พ.ค. 65 ได้ส่งนักกีฬาเข้าร่วมการแข่งขัน 8 ประเภทรางวัล สามารถชนะการแข่งขันได้รับเหรียญรางวัล รวมทั้งสิ้น 6 เหรียญ โดยแบ่งเป็น 2 เหรียญทอง 1 เหรียญเงิน 3 เหรียญทองแดง และการแข่งขันกีฬาอีสปอร์ตของนักกีฬาไทยในการแข่งขัน Free Fire World Series (FFWS) 2022 ณ ประเทศสิงคโปร์ ระหว่างวันที่ 14-21 พ.ค. 65 ซึ่งมีทีมเข้าร่วมการแข่งทั้งสิ้น 18 ทีม จาก 11 ภูมิภาคทั่วโลก เพื่อชิงแชมป์โลก Garena Free Fire ประเทศไทยได้ส่งตัวแทนเข้าร่วมแข่งขันรวม 2 ทีม ได้แก่ ทีม Attack All Around และ ทีม Evos Phoenix ได้รับรางวัลชนะเลิศอันดับที่ 1 และ 2 ตามลําดับ โดยทีมที่คว้าแชมป์ได้เงินรางวัล 17 ล้านบาท
ที่ผ่านมา รัฐบาลชุดนี้ให้การสนับสนุนการผลักดันกีฬาอีสปอร์ต และพัฒนาศักยภาพกีฬาอีสปอร์ตของไทย เพื่อทําให้เกิดมูลค่าและเป็นการสร้างรายได้จากกีฬาประเภทใหม่ๆ และต่อยอดสู่การพัฒนาด้านการท่องเที่ยวและด้านอื่นๆ ของประเทศด้วย โดยพลเอก ประยุทธ์ เน้นย้ําต่อเนื่องว่าพร้อมสนับสนุนให้เกิดการพัฒนาอย่างต่อเนื่อง ให้เป็นที่ยอมรับในระดับสากล และรัฐบาลอยู่ระหว่างศึกษาแนวทางการจัดแข่งขันอีสปอร์ตระดับสากลขึ้นในประเทศไทย
“นายกรัฐมนตรี ได้แสดงความชื่นชมทีมนักกีฬาและคณะผู้ฝึกสอนกีฬาอีสปอร์ต รวมทั้งเจ้าหน้าที่ที่เกี่ยวข้องและผู้ให้การสนับสนุนทุกคน และยังกล่าวในนามของรัฐบาล ขอบคุณและร่วมแสดงความยินดีกับชัยชนะของทีมชาติไทย พร้อมเป็นกําลังใจในการแข่งขันครั้งต่อ ๆ ไป” นายชัยวุฒิ กล่าว
*******************
รัฐบาลไทย-ข่าวทำเนียบรัฐบาล-รมว.วธ. บันทึกเทปวีดิทัศน์การจัดกิจกรรม เฉลิมพระเกียรติ เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปี ๑๒ สิงหาคม ๒๕๖๔
วันพุธที่ 11 สิงหาคม 2564
รมว.วธ. บันทึกเทปวีดิทัศน์การจัดกิจกรรม  เฉลิมพระเกียรติ เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปี ๑๒ สิงหาคม ๒๕๖๔
บันทึกเทปวีดิทัศน์การจัดกิจกรรม ร้อยใจภักดิ์ อัคราภิรักษศิลปิน เฉลิมพระเกียรติ เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๔ และร่วมร้องเพลง "สดุดีพระแม่ไทย"
วันที่ ๙ สิงหาคม ๒๕๖๔ เวลา ๑๖.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปวีดิทัศน์การจัดกิจกรรม ร้อยใจภักดิ์ อัคราภิรักษศิลปิน เฉลิมพระเกียรติ เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๔ และร่วมร้องเพลง "สดุดีพระแม่ไทย" โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม พร้อมด้วยผู้บริหารกระทรวงวัฒนธรรม และวัฒนธรรมจังหวัดเข้าร่วมผ่านระบบ ZOOM ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม เปิดการฝึกอบรมเสริมสร้างธรรมาภิบาลเพื่อป้องกันการทุจริตและเผยแพร่ประมวลจริยธรรมข้าราชการพลเรือน สำนักงานปลัดกระทรวงยุติธรรม รุ่นที่ ๒
วันพุธที่ 22 ธันวาคม 2564
รองปลัดกระทรวงยุติธรรม เปิดการฝึกอบรมเสริมสร้างธรรมาภิบาลเพื่อป้องกันการทุจริตและเผยแพร่ประมวลจริยธรรมข้าราชการพลเรือน สํานักงานปลัดกระทรวงยุติธรรม รุ่นที่ ๒
รองปลัดกระทรวงยุติธรรม เปิดการฝึกอบรมเสริมสร้างธรรมาภิบาลเพื่อป้องกันการทุจริตและเผยแพร่ประมวลจริยธรรมข้าราชการพลเรือน สํานักงานปลัดกระทรวงยุติธรรม รุ่นที่ ๒
ในวันพุธที่ ๒๒ ธันวาคม ๒๕๖๔ เวลา ๐๘.๓๐ น. พันตํารวจโทประวุธ วงศ์สีนิล รองปลัดกระทรวงยุติธรรม เป็นประธานเปิดโครงการฝึกอบรมเสริมสร้างธรรมาภิบาลเพื่อป้องกันการทุจริตและเผยแพร่ประมวลจริยธรรมข้าราชการพลเรือน สํานักงานปลัดกระทรวงยุติธรรม รุ่นที่ ๒ โดยมีเจ้าหน้าที่สํานักงานยุติธรรมจังหวัด เข้าร่วมฯ ผ่านระบบการประชุมทางไกล (Video Conference) และห้องประชุมกระทรวงยุติธรรม ๑๐-๐๖ ชั้น ๑๐ อาคารกระทรวงยุติธรรม
การฝึกอบรมฯ ดังกล่าว กําหนดจัดขึ้นในระหว่างวันที่ ๒๒ - ๒๓ ธันวาคม ๒๕๖๔ ซึ่งมีการบรรยายให้ความรู้ในหัวข้อ ความรู้ความเข้าใจเกี่ยวกับพระราชบัญญัติมาตรฐานทางจริยธรรม และประมวลจริยธรรมข้าราชการพลเรือน การรักษาวินัยข้าราชการ และการป้องกันการทุจริตและประพฤติมิชอบในหน่วยงานภาครัฐ โดยวิทยากรจาก สํานักงาน ก.พ. และ สํานักงาน ป.ป.ช. ทั้งนี้ เพื่อให้บุคลากร มีความรู้ความเข้าใจเกี่ยวกับประมวลจริยธรรมข้าราชการพลเรือน รวมทั้งด้านการป้องกันการทุจริตและประพฤติมิชอบ สามารถนําไปปฏิบัติหน้าที่ราชการได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-“จุรินทร์” จับมือ หอการค้าไทย จัดงาน “ภูเก็ต จิวเวลรี่แฟร์” ก.ย.64 พร้อมเร่งวัคซีนอีก 6.3 หมื่นโดสให้พังงา ก่อนเปิด “อันดามัน แซนด์บ็อกซ์” ภูเก็ต-พังงา-กระบี่ ต่อไป
วันพฤหัสบดีที่ 22 กรกฎาคม 2564
“จุรินทร์” จับมือ หอการค้าไทย จัดงาน “ภูเก็ต จิวเวลรี่แฟร์” ก.ย.64 พร้อมเร่งวัคซีนอีก 6.3 หมื่นโดสให้พังงา ก่อนเปิด “อันดามัน แซนด์บ็อกซ์” ภูเก็ต-พังงา-กระบี่ ต่อไป
“อันดามัน แซนด์บ็อกซ์” ภูเก็ต-พังงา-กระบี่
วันที่ 22 กรกฎาคม 2564 เวลา 13.15 น.
นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์
ให้สัมภาษณ์ภายหลังการประชุมคณะกรรมการบริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 (ศบศ.) ครั้งท่ี 3/2564 ผ่าน ZOOM Cloud Meetings ณ ห้องประชุมศูนย์ปฏิบัติการโสมสวลี ชั้น 11 สํานักงานปลัดกระทรวงพาณิชย์
นายจุรินทร์ กล่าวว่า ในการประชุมวันนี้ตนได้แจ้งให้ที่ประชุม ศบศ. ทราบว่ากระทรวงพาณิชย์ได้จับมือกับสภาหอการค้าไทยและสมาคมผู้ค้าอัญมณีไทยและเครื่องประดับ จัดงาน Phuket Jewelry Fair ในช่วงเดือนกันยายนที่จะถึงนี้ โดยมีเป้าหมายที่จะช่วยประชาสัมพันธ์”ภูเก็ต แซนด์บ็อกซ์” ดึงนักท่องเที่ยวต่างชาติเข้ามาซื้ออัญมณีและเครื่องประดับ รวมทั้งดึงผู้นําเข้าจากต่างประเทศเดินทางเข้ามาด้วย ซึ่งการจัดงานนี้ถือเป็นส่วนหนึ่งของการส่งเสริมการส่งออกและการท่องเที่ยวในเวลาเดียวกัน
โดยกําหนดการจะแจ้งให้ทราบอีกครั้งหนึ่ง ขณะนี้อยู่ในช่วงการประชุมร่วมกันในรายละเอียดกับสภาหอการค้าและสมาคมผู้ค้าอัญมณีไทยและเครื่องประดับ
นอกจากนั้นขณะนี้ถือว่าเป็นข่าวดีที่ภูเก็ตฉีดวัคซีนครบตามเป้าหมายแล้วจึงเปิดโครงการ ”ภูเก็ต แซนด์บ็อกซ์” ได้ ในขณะเดียวกันจังหวัดกระบี่ก็ฉีดวัคซีนได้ครบตามเป้าหมายในพื้นที่ที่จะเปิดการท่องเที่ยวได้แล้วเช่นกันคือที่ เกาะพีพี เกาะไหงและอ่าวไร่เลย์ ส่วนจังหวัดพังงายังขาดวัคซีนอยู่อีก 63,000 โดสจึงจะเปิดพื้นที่การท่องเที่ยวบางส่วนได้ เริ่มที่เขาหลัก เกาะยาวน้อย เกาะยาวใหญ่
"วันนี้ตนจึงขอให้มีการกําชับให้มีการเร่งส่งวัคซีนให้จังหวัดพังงาให้ครบตามเป้าหมาย เพื่อจะได้เปิดพื้นที่การท่องเที่ยว”อันดามัน แซนด์บ็อกซ์” 3 จังหวัด คือ ภูเก็ต กระบี่ พังงาได้ ในวันที่ 1 สิงหาคม 2564 ตามกําหนดเวลาเดิม ซึ่งเหลือเวลาฉีดวัคซีนให้กับจังหวัดพังงาอีกประมาณหนึ่งสัปดาห์ โดยท่านนายกรับที่จะกําชับให้อีกทางหนึ่ง ส่วนเป้าหมายที่จะเปิดพื้นที่การท่องเที่ยวจังหวัดพังงาต่อไป คือ อ่าวพังงา โดยได้มอบให้การท่องเที่ยวแห่งประเทศไทยรับไปพิจารณาต่อไป" นายจุรินทร์ กล่าว
รัฐบาลไทย-ข่าวทำเนียบรัฐบาล-นายกฯ ตรวจแผนการป้องกันอุทกภัยและการบริหารจัดการน้ำในพื้นที่นครศรีธรรมราช ยืนยันดูแลประชาชนอย่างดีที่สุด บอกรักคนเมืองคอน ขอให้อยู่รวมกันด้วยความรักความสามัคคี อย่าให้ใครมาทำลาย
วันพฤหัสบดีที่ 7 ตุลาคม 2564
นายกฯ ตรวจแผนการป้องกันอุทกภัยและการบริหารจัดการน้ําในพื้นที่นครศรีธรรมราช ยืนยันดูแลประชาชนอย่างดีที่สุด  บอกรักคนเมืองคอน ขอให้อยู่รวมกันด้วยความรักความสามัคคี อย่าให้ใครมาทําลาย
นายกฯ ตรวจแผนการป้องกันอุทกภัยและการบริหารจัดการน้ําในพื้นที่นครศรีธรรมราช ยืนยันดูแลประชาชนอย่างดีที่สุด บอกรักคนเมืองคอน ขอให้อยู่รวมกันด้วยความรักความสามัคคี อย่าให้ใครมาทําลาย
วันนี้ (7 ตุลาคม 2564) เวลา 14.10 น. ณ บริเวณถนนพุทธภูมิ ตําบลโพธิ์เสด็จ อําเภอเมืองนครศรีธรรมราช จังหวัดนครศรีธรรมราช พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจแผนการป้องกันอุทกภัยและการบริหารจัดการน้ําในพื้นที่จังหวัดนครศรีธรรมราช
นายธนกร วังบุญคงชนะ โฆษกประจําสํานักนายกรัฐมนตรีเผยว่า ภายหลังรับฟังบรรยายสรุป นายกรัฐมนตรีกล่าวว่า การลงพื้นที่ในวันนี้เพื่อเตรียมแผนรองรับปริมาณน้ําที่จะไหลลงมาสู่ภาคใต้ โดยศักยภาพทางภูมิศาสตร์ภาคใต้จะประสบปัญหาน้ําท่วมช้ากว่าพื้นที่อื่น ๆ ของประเทศไทย ที่ผ่านมารัฐบาลได้เตรียมแผนรองรับไว้แล้วบางส่วน จึงขอให้ประชาชนรับฟังข้อมูลข่าวสารการแจ้งเตือนจากส่วนราชการ พร้อมวางแผนจัดอันดับความสําคัญในการเคลื่อนย้ายสิ่งของหากมวลน้ําไหลมามากจนประสบปัญหาน้ําท่วม เพื่อลดความสูญเสียของทรัพย์สิน รวมถึงเตรียมอพยพไปอยู่ในพื้นที่ปลอดภัยที่ทางส่วนราชการเตรียมไว้
ในส่วนของการเยียวยา นายกรัฐมนตรีได้กําชับให้ส่วนราชการเร่งสํารวจความเสียหาย จ่ายเงินเยียวยาให้ประชาชนโดยเร็ว ยืนยันรัฐบาลจะดูแลประชาชนให้ดีที่สุด ใช้งบประมาณอย่างระมัดระวัง ประเทศไทยประสบปัญหาในหลาย ๆ ด้านแตกต่างกันไปในแต่ละพื้นที่ ฝากให้ส่วนราชการ ส.ส.ในพื้นที่ดูแลให้การช่วยเหลือประชาชนอย่างใกล้ชิด
นายกรัฐมนตรีกล่าวย้ําแสดงความห่วงใยสถานการณ์โควิด -19 ขอให้ประชาชนคนไทยสวมหน้ากากอนามัยอยู่ตลอดเวลา กลับบ้านล้างมือ อาบน้ําให้สะอาด ส่วนตัวอยากอยู่ใกล้ชิดกับทุกคนให้มากขึ้น แต่ต้องเว้นระยะห่าง ถึงไม่ได้ใกล้ชิดกันมาก คนใต้ใจถึงใจอยู่แล้ว คนเมืองคอนรักกันเหนียวแน่น คนใต้รักใครรักจริง เราทุกคนต้องอยู่ด้วยความรัก ความสามัคคี อย่าให้ใครมาทําลายตรงนี้ได้ สังคมต้องอยู่ด้วยกันด้วยสถาบันครอบครัวมีพ่อแม่พี่น้อง เหล่านี้คือสันหลังของประเทศไทย และมีสถาบันชาติ ศาสนา พระมหากษัตริย์ ซึ่งเป็นสิ่งสําคัญยิ่งสําหรับประเทศไทยของเรา เราจะต้องร่วมมือกันเดินหน้าประเทศต่อไปด้วยความรัก ความสามัคคี ไม่เกลียดชัง ไม่ให้ร้ายซึ่งกันและกัน และฟังในสิ่งที่เป็นประโยชน์บ้าง นายกรัฐมนตรีอยากจะบอกว่า “รักจังฮู้” เพราะคิดถึงจึงมาหา
รัฐบาลไทย-ข่าวทำเนียบรัฐบาล-เกษตร-พาณิชย์ จับมือแม็คโคร ขนผลไม้คุณภาพส่งออกนานาชนิดจากสวนเกษตรกรถึงมือผู้บริโภค
วันอังคารที่ 26 เมษายน 2565
เกษตร-พาณิชย์ จับมือแม็คโคร ขนผลไม้คุณภาพส่งออกนานาชนิดจากสวนเกษตรกรถึงมือผู้บริโภค
เกษตร-พาณิชย์ จับมือแม็คโคร ขนผลไม้คุณภาพส่งออกนานาชนิดจากสวนเกษตรกรถึงมือผู้บริโภค เล็งเพิ่มเป้าตลาดในประเทศโต 40% แก้วิกฤต COVID-19 ในจีน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดเทศกาลผลไม้ไทย คุณภาพดี ส่งตรงจากสวน ณ แม็คโคร สาขาสามเสน ว่า กระทรวงเกษตรฯ โดย ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะประธานคณะกรรมการพัฒนาและบริหารจัดการผลไม้ (Fruit Board) ร่วมกับกระทรวงพาณิชย์ ภาครัฐ ภาคเอกชน และผู้แทนเกษตรกร ได้กําหนดมาตรการในการบริหารจัดการผลไม้ฤดูกาลผลิต 2565 โดยเฉพาะในช่วงนี้ที่ผลผลิตจากผลไม้ภาคตะวันออก ที่จะมีผลผลิตออกมาประมาณ 1.1 ล้านตัน เป็นทุเรียน 7 แสนตัน เงาะ 2.1 แสนตัน และมังคุด 2.1 แสนตัน และลองกอง 1.8 หมื่นตัน โดยมีแหล่งผลิตสําคัญ คือ ระยอง จันทบุรี และตราด ซึ่งถือเป็นฤดูกาลใหญ่ฤดูกาลแรกของปี จากนั้นจะเป็นลําไยภาคเหนือ และลงไปที่ผลไม้ภาคใต้ และจะวนกลับมาอีกครั้งหนึ่งที่ลําไยของภาคตะวันออก
สําหรับโครงการกระจายสินค้าออกจากแหล่งผลิต สู่ผู้บริโภค เป็น 1 ใน 18 มาตรการที่ทาง Fruit Board ได้กําหนดไว้ โดยจะส่งเสริมให้มีการบริโภคภายในประเทศเพิ่มมากขึ้น จากเดิมคือจะส่งออก 70% และบริโภคภายในประเทศ 30% แต่ปีนี้ได้กําหนดเป้าหมายใหม่คือให้มีการบริโภคในประเทศเพิ่มขึ้นเป็น 40% เนื่องจากการแพร่ระบาดของโควิด-19 ระลอกใหม่ในประเทศจีน ซึ่งเป็นตลาดส่งออกผลไม้ใหญ่ที่สุดของไทย ดังนั้นเพื่อเป็นการบริหารความเสี่ยง และช่วยเกษตรกรและผู้ประกอบการในการสร้างรายได้อย่างมั่นคง จึงได้กําหนดเป้าหมายใหม่นี้ขึ้นมา ซึ่งโครงการการกระจายสินค้าออกจากแหล่งผลิต สู่ผู้บริโภคนี้ จะเป็นการนําผลไม้คุณภาพระดับส่งออกมาจําหน่ายให้กับผู้บริโภค ในราคาที่สมเหตุสมผล โดยมาจากสวนของเกษตรกรโดยตรง
อย่างไรก็ตาม กระทรวงเกษตรฯ มุ่งเน้นในเรื่องคุณภาพและมาตรฐาน เพื่อสร้างความมั่นใจให้กับผู้บริโภค ตลอดจนเรื่องความปลอดภัยจากเชื้อไวรัสโคโรนา (COVID-19) ซึ่งนอกจากผู้บริโภคจะได้สินค้าที่ดีมีคุณภาพแล้ว ยังถือเป็นการช่วยสนับสนุนเกษตรกรของไทยด้วย
รัฐบาลไทย-ข่าวทำเนียบรัฐบาล-นายกฯ ร่วมสมทบทุนมูลนิธิช่วยคนปัญญาอ่อนแห่งประเทศไทยฯ ในโอกาสวันเมตตาปัญญาอ่อน 14 ก.ค. สนับสนุน เป็นกำลังใจให้ผู้พิการทางสติปัญญา-เจ้าหน้าที่ที่ดำเนินงานกิจกรรมเพื่อสังคม
วันอังคารที่ 5 กรกฎาคม 2565
นายกฯ ร่วมสมทบทุนมูลนิธิช่วยคนปัญญาอ่อนแห่งประเทศไทยฯ ในโอกาสวันเมตตาปัญญาอ่อน 14 ก.ค. สนับสนุน เป็นกําลังใจให้ผู้พิการทางสติปัญญา-เจ้าหน้าที่ที่ดําเนินงานกิจกรรมเพื่อสังคม
นายกฯ ร่วมสมทบทุนมูลนิธิช่วยคนปัญญาอ่อนแห่งประเทศไทยฯ ในโอกาสวันเมตตาปัญญาอ่อน 14 ก.ค. สนับสนุน เป็นกําลังใจให้ผู้พิการทางสติปัญญา-เจ้าหน้าที่ที่ดําเนินงานกิจกรรมเพื่อสังคม
นายธนกร วังบุญคงชนะ โฆษกประจําสํานักนายกรัฐมนตรีเผยว่า วันนี้ (5 กรกฎาคม 2565) เวลา 08.45 น. ณ โถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี ดร.สายสม วงศาสุลักษณ์ ประธานกรรมการบริหารมูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์ นําคณะกรรมการบริหารฯ เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์การจัดกิจกรรมเนื่องในโอกาสครบรอบ 60 ปี “6 ทศวรรษ พัฒนาดาวน์” และจําหน่ายดอกบานชื่น ในโอกาสวันที่ 14 กรกฎาคม ของทุกปี เป็นวันเมตตาปัญญาอ่อน เพื่อหาทุนสนับสนุนขยายการช่วยเหลือผู้พิการทางสติปัญญา โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายดิสทัต โหตระกิตย์ เลขาธิการนายกรัฐมนตรี เข้าร่วมด้วย
ประธานกรรมการบริหารมูลนิธิช่วยคนปัญญาอ่อนแห่งประเทศไทยฯ รายงานการจัดกิจกรรมเนื่องในโอกาสครบรอบ 60 ปี ของการก่อตั้งมูลนิธิฯ และมอบหนังสือที่ระลึก “6 ทศวรรษ พัฒนาดาวน์” และช่อดอกบานชื่น สัญลักษณ์วันเมตตาปัญญาอ่อนให้แก่นายกรัฐมนตรี โดยนายกรัฐมนตรีมอบเงินสมทบทุนมูลนิธิฯ พร้อมแสดงความขอบคุณ และเป็นกําลังใจให้กับผู้พิการทางสติปัญญา และคณะทํางาน เจ้าหน้าที่ที่เกี่ยวข้องทุกคน
สําหรับมูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์ เป็นองค์กรสาธารณกุศล ก่อตั้งเมื่อปี 2505 โดยได้รับพระมหากรุณาธิคุณจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงรับไว้ในพระบรมราชินูปถัมภ์ตั้งแต่แรกเริ่มของการก่อตั้ง โดยมีวัตถุประสงค์เพื่อให้บริการคนพิการทางสติปัญญา ทุกระดับวัย และระดับความพิการ ให้สามารถมีการพัฒนาช่วยเหลือตนเองได้ ไม่เป็นภาระแก่ครอบครัวและสังคม และในโอกาสครบรอบ 60 ปีของการก่อตั้งมูลนิธิฯ ได้จัดโครงการ “6 ทศวรรษ พัฒนาดาวน์” ประกอบด้วย 1) กิจกรรมเฉลิมพระเกียรติองค์พระบรมราชินูปถัมภ์ ฯ 2) การจัดสร้างอาคารศูนย์พัฒนาเด็กพิเศษชุมชนคลองเตย 3) การจัดสร้างอาคารศูนย์พัฒนาเด็กพิเศษชุมชนทุ่งสองห้อง 4) การจัดตั้งศูนย์พัฒนาทักษะและฝึกอาชีพคนพิการทางสติปัญญา จังหวัดสระบุรี และ 5) จัดรายการพิเศษ “วันรวมใจประชา เมตตาปัญญาอ่อน” ในวันเสาร์ที่ 9 กรกฎาคม 2565 เวลา 14.35–16.30 น. ทางสถานีวิทยุและโทรทัศน์กองทัพบก เพื่อระดมทุนในการดําเนินงานช่วยเหลือสนับสนุนคนพิการทางสติปัญญา ทั้งทางด้านการศึกษา และการฝึกอาชีพ โดยผู้มีจิตศรัทธาสามารถร่วมบริจาคสนับสนุนกิจกรรมต่าง ๆ ผ่านบัญชีธนาคาร ชื่อบัญชี “มูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์” ธนาคารกสิกรไทย สาขาถนนอโศกดินแดง เลขที่บัญชี 049–2–01586-7 ///
รัฐบาลไทย-ข่าวทำเนียบรัฐบาล-โฆษกรัฐบาลโต้ "ณัฐวุฒิ" อย่ามองแต่มุมตัวเองแล้วก็ทึกทักเอาเองว่าใช่ แนะถ้าไม่รู้จริง หรือยังมีข้อมูลไม่มากพอ ถามก่อนวิจารณ์ได้
วันศุกร์ที่ 24 มิถุนายน 2565
โฆษกรัฐบาลโต้ "ณัฐวุฒิ" อย่ามองแต่มุมตัวเองแล้วก็ทึกทักเอาเองว่าใช่ แนะถ้าไม่รู้จริง หรือยังมีข้อมูลไม่มากพอ ถามก่อนวิจารณ์ได้
โฆษกรัฐบาลโต้ "ณัฐวุฒิ" อย่ามองแต่มุมตัวเองแล้วก็ทึกทักเอาเองว่าใช่ แนะถ้าไม่รู้จริง หรือยังมีข้อมูลไม่มากพอ ถามก่อนวิจารณ์ได้ แจงนายกฯมองการณ์ไกลสั่งเตรียมการแก้ปัญหาความมั่นคงด้านพลังงาน อาหาร เกษตร เศรษฐกิจไว้ล่วงหน้าทุกมิติ
วันที่ 24 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายณัฐวุฒิ ใสยเกื้อ ผู้อํานวยการครอบครัวเพื่อไทย ระบุว่า รัฐบาลแก้วิกฤตพลังงานโดยใช้แต่ราชการ รัฐมนตรีมีไม่ใช้ ให้ฝ่ายความมั่นคงนําทุกเรื่องว่า ท่านนายกฯ สั่งเตรียมหามาตรการเพื่อแก้ปัญหาทุกมิติ ไม่ว่าจะเป็นความมั่นคงทางด้านพลังงาน ความมั่นคงด้านอาหาร ความมั่นคงด้านเกษตร ความมั่นคงด้านเศรษฐกิจและสังคมฯลฯ ในส่วน
วิกฤตพลังงานก็ได้ออกมาตรการช่วยเหลือประชาชนมาโดยตลอด ไม่ทราบว่าตอนนั้นนายณัฐวุฒิกําลังไปร่วมชุมนุมกับม็อบอยู่ที่ไหนหรือไม่ จึงทําให้ไม่ทราบ นอกจากนี้ นายกฯ ยังกําชับหน่วยงานที่เกี่ยวข้อง ให้ติดตามอย่างใกล้ชิดอีกด้วย ขณะที่สภาความมั่นคงแห่งชาติ (สมช.) ซึ่งนายณัฐวุฒิอ้างว่าถูกใช้เป็นหน่วยงานหลักในการแก้ปัญหาในหลายๆ เรื่องที่ผ่านมานั้น ยืนยันว่า นายกฯ มองถึงปัญหาวิกฤตต่างๆทุกด้านที่อาจจะเกิดขึ้นในอนาคตด้วย การแก้ปัญหาต่างๆ จึงไม่ใช่การวางแผนดําเนินการให้เสร็จได้ภายในเวลาไม่กี่วัน เป็นการวางแผนไว้รองรับสถานการณ์ข้างหน้าเพราะมองว่าปัญหาสงครามรัสเซีย ยูเครนคงยังไม่ยุติในเร็ววันส่งผลกระทบกับไทยในหลายๆด้าน นายกฯ จึงสั่งการให้ สมช.เป็นเจ้าภาพเตรียมข้อมูลต่างๆ เพื่อแก้ปัญหาความมั่นคงด้านพลังงาน ด้านอาหารและทุกๆด้านในระยะยาวต่อไปด้วย โดยมีอีกหลายภาคส่วนที่เกี่ยวข้องเข้ามาร่วมดําเนินการเพื่อวางแนวทางแก้ปัญหาในอนาคต
"คุณณัฐวุฒิอาจจะมองแค่ในมุมของตัวเอง โดยเชื่อว่าประชาชนได้ข้อสรุปแล้วว่านายกฯ ควรไปต่อหรือพอแค่นี้ เหมือนกับที่เคยเชื่อว่า การออกมานําม็อบจะช่วยใครคนใดคนหนึ่งให้กลับประเทศได้ หรือที่เคยเชื่อว่าการใช้เสียงข้างมากแบบพวกมากลากไปในสภาฯ จะผลักดัน พรบ.สุดซอยให้ออกมาเป็นกฎหมายได้ แต่สุดท้ายคุณณัฐวุฒิก็ควรต้องยอมรับความจริงด้วยว่า พรรคของคุณณัฐวุฒิเองก็เคยคาดการณ์ผิด จนสภาฯ แทบลุกเป็นไฟมาแล้ว ดังนั้น ไม่อยากให้คิดและทึกทักเอาเอง ประชาชนจะสับสนเปล่าๆ ถ้าไม่รู้จริง หรือยังมีข้อมูลไม่มากพอ ก็ถามก่อนวิจารณ์ได้ รัฐบาลพร้อมชี้แจงทึกประเด็นอยู่แล้ว" นายธนกร กล่าว
รัฐบาลไทย-ข่าวทำเนียบรัฐบาล-รมว.พม. ชื่นชม พมจ.ชลบุรี แบบอย่างข้าราชการทำงานเพื่อประชาชน ช่วยประกันตัวแม่ลูกอ่อนขโมยตัดสายไฟขาย เพื่อซื้อนมให้ลูกน้อย
วันอังคารที่ 1 กุมภาพันธ์ 2565
รมว.พม. ชื่นชม พมจ.ชลบุรี แบบอย่างข้าราชการทํางานเพื่อประชาชน ช่วยประกันตัวแม่ลูกอ่อนขโมยตัดสายไฟขาย เพื่อซื้อนมให้ลูกน้อย
รมว.พม. ชื่นชม พมจ.ชลบุรี แบบอย่างข้าราชการทํางานเพื่อประชาชน ช่วยประกันตัวแม่ลูกอ่อนขโมยตัดสายไฟขาย เพื่อซื้อนมให้ลูกน้อย
วันที่ 31 มกราคม 2565เวลา 15.00 น.นายจุติไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ชื่นชมนางมนัสนันท์ ศุภพิทักษ์สกุล พัฒนาสังคมและความมั่นคงของมนุษย์จังหวัดชลบุรี (พมจ.ชลบุรี) ได้ใช้ตําแหน่งประกันตัวหญิงอายุ 32 ปี ถูกดําเนินคดีในข้อหาลักทรัพย์ที่ขโมยตัดสายไฟสองสว่างบนถนนสุขุมวิท อําเภอสัตหีบ เพื่อนําเงินมาซื้อนมผงให้ลูกน้อยวัยเพียง 7 เดือน
ผมขอชื่นชม พมจ.ชลบุรี เป็นแบบอย่างที่ดีของข้าราชการที่ทํางานเพื่อประชาชนจริงๆ เมื่อเห็นประชาชนเดือดร้อน ด้วยจิตวิญญานของข้าราชการ จึงเข้าไปช่วยเหลือโดยไม่ลังเล ทั้งๆ ที่ไม่รู้จักกัน โดยใช้ตําแหน่งของตนเองประกันตัวแม่ลูกอ่อนออกมา เพื่อครอบครัวจะได้มาอยู่พร้อมหน้าพร้อมตากัน ทั้งพ่อ แม่ ลูก และทําให้ผู้เป็นแม่ได้เป็นอิสระและกลับมาทําหน้าที่แม่เลี้ยงดูลูกๆ อีกครั้ง นับเป็นเรื่องที่ดีที่เกิดขึ้นในสังคมไทย ทั้งนี้ ผมขอเป็นกําลังใจให้ทุกคนช่วยกันทําความดีในทุกครั้งที่มีโอกาส เพราะจะทําให้ประเทศไทยดีขึ้นทุกวัน
นายจุติกล่าวเพิ่มเติมว่า สําหรับการดําเนินคดีของทางตํารวจ ต้องดําเนินการต่อไปตามกฎหมาย ขอย้ําว่าไม่อยากให้ใครทําผิด แต่ถ้าเดือดร้อนอะไรก็มาที่กระทรวง พม. โทร. 1300 ได้
รัฐบาลไทย-ข่าวทำเนียบรัฐบาล-นายกรัฐมนตรีกำชับแม้ ศบค. ผ่อนคลายมาตรการเปิดสถานบันเทิงในพื้นที่สีฟ้า และพื้นที่สีเขียว เริ่ม 1 มิ.ย. นี้ แต่ทุกฝ่ายยังต้องปฏิบัติตามมาตรการป้องกันโควิด-19 อย่างเคร่งครัด
วันเสาร์ที่ 21 พฤษภาคม 2565
นายกรัฐมนตรีกําชับแม้ ศบค. ผ่อนคลายมาตรการเปิดสถานบันเทิงในพื้นที่สีฟ้า และพื้นที่สีเขียว เริ่ม 1 มิ.ย. นี้  แต่ทุกฝ่ายยังต้องปฏิบัติตามมาตรการป้องกันโควิด-19 อย่างเคร่งครัด
นายกรัฐมนตรีกําชับแม้ ศบค. ผ่อนคลายมาตรการเปิดสถานบันเทิงในพื้นที่สีฟ้า และพื้นที่สีเขียว เริ่ม 1 มิ.ย. นี้  แต่ทุกฝ่ายยังต้องปฏิบัติตามมาตรการป้องกันโควิด-19 อย่างเคร่งครัด โดยวันนี้พบผู้ติดเชื้อโควิด-19 รายใหม่ 5,377 ราย
วันนี้ (21 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรีเผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทุกภาคส่วน ทั้งภาครัฐ ภาคเอกชน และภาคประชาชน ที่ร่วมมือกันปฏิบัติตามมาตรการป้องกันการแพร่ระบาดของโควิด-19 ที่กระทรวงสาธารณสุขกําหนดอย่างเคร่งครัด เป็นผลให้ประเทศไทยมีจํานวนผู้ติดเชื้อและผู้เสียชีวิตลดลง ทําให้รัฐบาลสามารถพิจารณาผ่อนคลายมาตรการต่างๆ ได้อย่างต่อเนื่อง ทั้งการเปิดเรียนออนไซต์ ให้นักเรียนได้กลับมาเรียนได้อย่างปกติ ล่าสุด ศบค. ได้ผ่อนคลายมาตรการให้เปิดสถานบันเทิง ผับ บาร์ ในพื้นที่สีฟ้า และพื้นที่สีเขียว ตั้งแต่วันที่ 1 มิ.ย. 2565 ภายใต้มาตรการด้านสาธารณสุข นายกรัฐมนตรี ได้กําชับ ผู้ประกอบการผับ บาร์ ให้จัดเตรียมสถานที่ให้สะอาด พร้อมให้บริการอย่างปลอด ทั้งนี้ แม้จะมีการผ่อนคลายมาตรการต่าง ๆ แล้ว แต่ก็ขอให้ทุกคนยังคงปฏิบัติตามมาตรการสาธารณสุขอย่างเคร่งครัดต่อไป
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 5,377 ราย จําแนกเป็น ผู้ติดเชื้อในประเทศ 5,375 ราย และผู้ป่วยมาจากต่างประเทศ 2 ราย ผู้เสียชีวิตเพิ่มขึ้น 37 ราย ผู้ที่กําลังรักษาตัว 58,475 ราย และมียอดผู้ที่หายป่วยกลับบ้านแล้ว 5,775 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,183,320 ราย จํานวนผู้ที่หายป่วยสะสมจํานวน 2,150,071 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,018 ราย เฉลี่ยจังหวัดละ 13 ราย อัตราครองเตียง ร้อยละ 14.4 ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 19 พ.ค. 65 รวม 136,160,472 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,571,194 โดส ผู้ได้รับวัคซีนเข็มที่ 2 สะสม 52,157,255 โดส ผู้ได้รับวัคซีนเข็มที่ 3 สะสม 24,292,316 โดส และผู้ได้รับวัคซีนเข็มที่ 4 สะสม 3,139,707 โดส
รัฐบาลไทย-ข่าวทำเนียบรัฐบาล-เปิดไทม์ไลน์จ่ายเงินประกันรายได้ “ข้าว – ยางพารา” ช่วยเกษตรกรกว่า 6.57 ล้านครัวเรือน
วันพุธที่ 8 ธันวาคม 2564
เปิดไทม์ไลน์จ่ายเงินประกันรายได้ “ข้าว – ยางพารา” ช่วยเกษตรกรกว่า 6.57 ล้านครัวเรือน
.....
กระทรวงการคลัง เผย จากที่ประชุม ครม. อนุมัติวงเงินช่วยเหลือเกษตรกรตามโครงการประกันรายได้ฯ ทั้งข้าว ยางพารา และโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2564/65 ธนาคาร ธ.ก.ส. ได้เร่งตรวจสอบข้อมูลและเตรียมโอนเงินเข้าบัญชีเกษตรกร ดังนี้
.
โครงการประกันรายได้เกษตรกรผู้ปลูกข้าว ปี 2564/65 (เพิ่มเติม) เริ่มโอนวันที่ 9 - 13 ธ.ค. 64 เป้าหมายเกษตรกร 4.69 ล้านครัวเรือน
โครงการช่วยเหลือค่าบริหารจัดการและพัฒนาคุณภาพผลผลิตฯ ไร่ละ 1,000 บาท สูงสุด 20 ไร่ เริ่มโอนวันที่ 13 - 17 ธ.ค. 64 เป้าหมายเกษตรกร 4.57 ล้านครัวเรือน
โครงการประกันรายได้เกษตรกรชาวสวนยาง ระยะที่ 3 เริ่มโอน 20 ธ.ค. 64 เป็นต้นไป เป้าหมายเกษตรกร 1.88 ล้านราย
.
พี่น้องเกษตรกรตรวจสอบผลการโอนเงินได้ทางแอปพลิเคชัน ธ.ก.ส. A-Mobile หรือเว็บไซต์chongkho.inbaac.comตลอด 24 ชม. และสามารถเบิกถอนเงินสดได้ที่ตู้ ATM ธ.ก.ส. ทั่วประเทศ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-PM urges public to closely monitor health 7-10 days after Songkran Holiday
วันจันทร์ที่ 18 เมษายน 2565
PM urges public to closely monitor health 7-10 days after Songkran Holiday
PM urges public to closely monitor health 7-10 days after Songkran Holiday
April 18, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha urged the public and all other sectors to place great importance on post-Songkran 7-day period. Those who attended any Songkran activity or just returned from traveling, especially people who are under the 608 groups and who did not receive vaccines according to the set criteria, are strongly advised to monitor their health for 7-10 days, avoid meeting with others, always wear mask, and work from home, if possible. Should certain symptoms, such as fever, running nose, or coughing, develop, they must immediately seek medical advice, and undergo the test.
As of today (April 18, 2022), a total of 16,994 new confirmed cases is reported, among which 16,918 were found domestically, and 76 from overseas traveling. The total of 124 deaths and 25,910 recoveries were reported with 205,514 active cases. From January 1, 2022, cumulative number of cases are 1,823,518, and cumulative number of recoveries, 1,645,939.
รัฐบาลไทย-ข่าวทำเนียบรัฐบาล-​โฆษกรัฐบาลเผย พลเอก ประวิตรฯ รองนายกรัฐมนตรี ห่วงใยประชาชนในพื้นที่เสี่ยงจากน้ำ กำชับทุกหน่วยงานที่เกี่ยวข้อง
วันพฤหัสบดีที่ 25 สิงหาคม 2565
​โฆษกรัฐบาลเผย พลเอก ประวิตรฯ รองนายกรัฐมนตรี ห่วงใยประชาชนในพื้นที่เสี่ยงจากน้ํา กําชับทุกหน่วยงานที่เกี่ยวข้อง
บูรณาการการทํางาน ให้ความช่วยเหลือและวางแผนการเก็บน้ําไว้ใช้ในอนาคต
วันนี้ (25 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี ห่วงกังวลความปลอดภัยประชาชน ต่อสถานการณ์น้ําหลาก น้ําท่วมฉับพลัน ซึ่งจากการคาดการณ์สภาพอากาศในช่วงวันที่ 25 – 26 สิงหาคม 2565 ร่องมรสุมกําลังแรงพาดผ่านบริเวณภาคเหนือ และประเทศลาวตอนบน เข้าสู่หย่อมความกดอากาศต่ําบริเวณประเทศเวียดนามตอนบนและอ่าวตังเกี๋ย ในขณะที่มรสุมตะวันตกเฉียงใต้พัดปกคลุมทะเลอันดามัน ประเทศไทย และอ่าวไทย ทําให้ประเทศไทยมีฝนตกหนักบางแห่งบริเวณภาคเหนือ ภาคตะวันออกเฉียงเหนือ ภาคกลางรวมทั้งกรุงเทพมหานครและปริมณฑล ภาคตะวันออก และภาคใต้ฝั่งตะวันตก
ซึ่งจากรายงานด้านการป้องกันและบรรเทาสาธารณภัย พบว่า มีพื้นที่เฝ้าระวังคือ
1. น้ําท่วมฉับพลัน น้ําป่าไหลหลาก น้ําท่วมขัง ดังนี้
ภาคเหนือ ได้แก่ จ.ตาก (อ.แม่ระมาด ท่าสองยาง) พิษณุโลก (อ.นครไทย เนินมะปราง ชาติตระการ วังทอง) และเพชรบูรณ์ (อ.หล่มเก่า หล่มสัก เขาค้อ)
ภาคกลาง ได้แก่ จ.นครนายก (อ.เมืองฯ) ปราจีนบุรี (อ.ประจันตคาม นาดี) และกรุงเทพมหานคร
2. พื้นที่เฝ้าระวังน้ําล้นตลิ่ง น้ําท่วมขัง ภาคตะวันออกเฉียงเหนือ ได้แก่ จ.ร้อยเอ็ด (อ.เสลภูมิ จังหาร โพนทอง) มหาสารคาม (อ.เมืองฯ กันทรวิชัย) และอุบลราชธานี (อ.เมืองฯ)
ภาคกลาง ได้แก่ จ.อ่างทอง (อ.ป่าโมก วิเศษชัยชาญ) และพระนครศรีอยุธยา (อ.เสนา ผักไห่ บางบาล บางไทร บางปะหัน พระนครศรีอยุธยา)
3. พื้นที่เฝ้าระวังน้ําทะเลหนุนสูงบริเวณปากแม่น้ํา และพื้นที่ราบลุ่มชายฝั่ง
ภาคกลาง ได้แก่ จ.สมุทรสาคร สมุทรสงคราม สมุทรปราการ นนทบุรี ฉะเชิงเทรา ชลบุรี ระยอง จันทบุรี ตราด เพชรบุรี ประจวบคีรีขันธ์ และกรุงเทพมหานคร
ภาคใต้ ได้แก่ จ.ชุมพร สุราษฎร์ธานี นครศรีธรรมราช สงขลา ปัตตานี นราธิวาส ระนอง พังงา ภูเก็ต กระบี่ ตรัง และสตูล
“รองนายกรัฐมนตรีห่วงใยประชาชนในพื้นที่เสี่ยงจากน้ํา และได้กําชับกระทรวงกลาโหม ระดมกําลังพล และยุทโธปกรณ์ร่วมกับส่วนราชการ และทุกหน่วยงานที่เกี่ยวข้อง ให้บูรณาการการทํางานร่วมกันเพื่อให้การช่วยเหลือประชาชนที่ได้รับผลกระทบ รวมทั้งได้สั่งการให้ทุกหน่วยงานให้การสนับสนุนประชาชนวางแผนการใช้น้ําระยะยาว เก็บน้ําไว้ใช้ในช่วงฤดูแล้ง สําหรับพืชไร่ และการทําเกษตรด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ติดตามคดีรถหรู กำชับกรมสอบสวนคดีพิเศษ เร่งทำให้เสร็จภายใน 6 เดือน
วันพุธที่ 10 พฤศจิกายน 2564
รัฐมนตรีว่าการกระทรวงยุติธรรม ติดตามคดีรถหรู กําชับกรมสอบสวนคดีพิเศษ เร่งทําให้เสร็จภายใน 6 เดือน
รัฐมนตรีว่าการกระทรวงยุติธรรม ติดตามคดีรถหรู กําชับกรมสอบสวนคดีพิเศษ เร่งทําให้เสร็จภายใน 6 เดือน ผิดว่ากันตามผิดไม่มีรังแกกัน ขอผู้ครอบครองรีบมาชี้แจง ให้กรมรายงานความคืบหน้าทุก 2 สัปดาห์ เผยสอบเสร็จส่งอัยการแล้ว 167 คดี มูลค่า 800 ล้านบาท
เมื่อวันที่ 10 พฤศจิกายน 2565 เวลา 10.00 น. ที่กระทรวงยุติธรรม มีการประชุมคณะผู้บริหารกระทรวงยุติธรรม โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวัลลภ นาคบัว รองปลัดกระทรวงยุติธรรม อธิบดีกรมต่างๆและผู้บริหาร เข้าร่วมประชุม
นายสมศักดิ์ ได้ติดตามความคืบหน้าคดีรถหรู ที่ถือเป็นนโยบายหลักในการเร่งจัดการคดีให้เรียบร้อยหลังจากที่มอบหมายให้ นพ.ไตรยฤทธิ์ เตมหิวงศ์ อธิบดีกรมสอบสวนคดีพิเศษ (ดีเอสไอ) เร่งดําเนินการให้เรียบร้อยภายใน 6 เดือน โดยขอให้ดีเอสไอรายงานความคืบหน้าทุก 2 สัปดาห์ เผื่อกรณีมีปัญหาติดขัดอะไรจะได้เร่งแก้ไขโดยเร็ว คัดไหนผิดก็ยึดตกเป็นของหลวง ไม่มีการรังแกกัน ดังนั้นผู้ที่ครอบครองรถต้องรีบเข้ามาให้ปากคํามาให้ข้อมูล การเร่งคดีเพื่อให้จบกระบวนการทํางานของดีเอสไอ ซึ่งความคืบหน้าคดีรถหรูล่าสุด กรมศุลกากรประเมินราคาและภาษีแล้ว 1,428 คัน ทางดีเอสไอได้มอบหมายผู้เชี่ยวชาญคดีพิเศษดําเนินการสอบสวนแล้ว 854 คดี พบผู้ต้องหาเป็นนิติบุคคล 113 ราย และเป็นบุคคลธรรมดา 1 ราย รวม 114 ราย และได้ตั้งเป็นคดีพิเศษ 207 คดี สอบสวนเสร็จสิ้นและส่งสํานวนให้พนักงานอัยการแล้ว 167 สํานวนคดี มูลค่าประมาณ 800 ล้านบาท สํานวนอยู่ระหว่างการสอบสวนคดีพิเศษ 40 คดี และสํานวนอยู่ระหว่างมอบหมายผู้รับผิดชอบ 367 คดี